Әл Фараби атындағы қазақ ұлттық университеті

ФИЛОСОФИя және саясаттану факультеті

Жалпы және қолданбалы психология КАФЕДРАсы

**Студенттердің өзіндік жұмыс сабақтарына арналған әдістемелік нұсқаулар**

Психологиясы

**«Қоршаған ортаны қорғау және өмір тіршілігінің қауіпсіздігі», «Туризм», «Кадастр»**

Кредит саны – 2.

Алматы, 2022

**СӨЖ ТАПСЫРМАЛАРЫ**

***Өзіндік жұмысқа қойылатын талаптар***

 Өзіндік жұмыстардың мазмұны мен формасына мынандай талаптар қойылады:Жұмыс жоспары екі немесе төрт бөлімшеден артық-кем болмауы керек, ерекше бір жағдайда ғана бес бөлімше болуы мүмкін.

Жұмыстың мазмұны, әртүрлі монографиялар мен ғылыми мақалаларды оқып-талдаудың нәтижесінде құрылуы керек. Аяқталған өзіндік жұмыстардың мынандай көрсеткіштері болуы қажет: біріншіден, докторант зерттеп отырған тақырыбының мәнін, теориясы мен тарихын терең танып-білгендігін көрсету; екіншіден, автор мәдени құбылыстарды талдай отырып, оларды әртүрлі ғалымдар мен ғылыми ағымдар көзқарасы тұрғысынан түсініп, бағалай білу; үшіншіден зерттеп отырған мәдени құбылыстың өзектілігін, оның тарихтағы орны мен қазіргі заманғы маңызын ашып дәлелдеу.

Өзіндік жұмыстарда осы мәселеге қатысы бар деген пікірлер мен концепцияларды атап көрсетіп, олардың авторлары мен жазған еңбектерінің атын атап, тексте келтірілген сілтемелер болса нөмірлеп белгілеп қою қажет. Бір мәселе бойынша көп түрлі пікір қалыптасқан болса, оларды салыстыра отырып, автор өзінің түсінігіне сәйкес келетін біреуін негізге алуға тиіс. Ғылыми жұмыстың құндылығы да, докторанттың жеке өзінің пікірінің қалыптасуы және соны айғақты түрде дәлелдей алуымен бағаланады. Мәселенің мәнін ашатын жақтарына назар аудара білу, фактілер мен уәждер арқылы тұжырым жасай алатындығы, жұмыстың деңгейін көтере түседі. Жұмыстың мазмұны логикалық тұрғыдан дұрыс және жасалған жоспарға сәйкес болуы шарт. Жұмыстың құрылымы кіріспе, негізгі бөлім және қорытындыдан тұрады. Кіріспеде, автор, осы семестрлік жұмыстың мақсаты мен мұратын, тақырыбтың өзектілігін атап өтіп, осы мәселеге қатысты әдебиеттерге қысқаша шолу жасайды. Қорытынды бөлімде негізгі тұжырымдар айтылады және солардың нәтижесі ретінде түйіндеме жасалып, семестрлік жұмыс аяқталады. Жұмыстың сыртқы формасына келсек, оның көлемі 8 - 10 компьютерлік қағаз беті шамасынан кем болмауы керек, кіріспе, қорытынды және сыртқы бетін қоспағанда. Жұмыстың әрбір бетінде орын қалдырылып, тараулардың аттары жазылып, сілтемелер бет соңында көрсетілуі қажет. Жұмыстың сыртқы беті ғана машинкада немесе компьютерде теріліп, негізгі мазмұны көрнекті және түсінікті жазумен, таза және түзетулерсіз қолмен жазылған болуы керек.

|  |
| --- |
| **Оқу курсы мазмұнына сәйкес өзіндік жұмыс тапсырмалары:** |
| Апта / күні | Тақырыптар атауы (дәрістер, практикалық сабақтар, СӨЖ) | Сағат саны | Максималды балл |
| 1 | 2 | 3 | 5 |
|  | *І Модуль. Ұлттық сананы қалыптастыру контекстіндегі тұлға психологиясы*  |  |  |
| 1 | СОӨЖ 1: Тапсырма кейс даярлау: № 1. 1. Эссе "Психология менің өмірімде және кәсібімде" жеке жоба жасау: 2. "Ұйым қызметкерлерінің мотивациясын жетілдіру" *кейс даярлау.* | 1 | 30 |
| 2 | СОӨЖ 2 кеңес беру және СӨЖ 1 қабылдау. Кейс даярлау *Жобаға бағдарланған бағыт*: 1. Кейс "Кәсіби маманның ерік қасиеттерінің дамуы". 2. Тапсырманы қабылдау. Қазіргі студенттің психологиялық портретін құру. 3. Проект-презентация: «Сөйлеу мен ойлаудың байланысы» Индивидуалды жобаларын қорғау. конспектілеу және авторлық анализ жасау. | 1 | 30 |
| 3 | СОӨЖ 3. *Мәселеге бағдарланғанжоба.* Кейс *даярлау* № 11.*Кейс* "Кәсіби денсаулықты сақтау". 2. *Эссе* "Менің мансаптық және кәсіби өсуім" 3. Тұлғаның «Өмір жолы» және ұлттық бірегейлігі *жобасын даярлау.* Презентация жасаңыз. |  |  20 |
| 4 | СОӨЖ 4. кеңес беру және СӨЖ 2 қабылдау. Тапсырманы тапсыру: Индивидуалды жоба: 1. «Қарым-қатынас процесіндегі эмоцияның көрінуі» бейнеролик жасау 2. Эссе "Қарым қатынас процесінде қоршаған ортаны қабылдау" *тұлғаға бағдарланған бағыт бойынша жеке шығармашылық жұмыс* презентация жасап, қорғаңыз. | 1 | 25 |
| 5 | СОӨЖ 5. *Мәселеге бағдарланған*: № 1. 1. Топтық презентация. "Қарым қатынастағы психологиялық кедергілер және оларды жеңу" кесте түрінде жіктеңіз. 2. *Психологиялық сценарий жасау:* «Позитивті ойлау». «Өзін қабылдау, өзін бағалаудан құндылықтарға».  | 1 | 25 |
| 6 | СОӨЖ 6. *Топтық жоба.* № 2 *Жобаға бағдарланған бағыт*:1. Манипуляция процесіндегі тұлға. Манипуляция жасырын хабарлама ретінде. 2. Коммуникациядағы имидж және өзіндік ұсыну. Имидж қалыптастырудың технологиялары.  |  | 20 |

**Дәріскер Г.Н. Борбасова**